РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 37

от заседание на комисия „Управление на собствеността”
към Пленума на Висшия съдебен съвет, проведено на 11.12.2019 г.
/за публикуване/

Днес, 11.12.2019 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        	ПРЕДСЕДАТЕЛ:   Евгени Диков
                                                                  	ЧЛЕНОВЕ:  Стефан Гроздев
                                                                                       	Олга Керелска 
                                                                                       	Огнян Дамянов
Боян Новански 
Пламена Цветанова

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“,           инж. Стоянка Георгиева – главен експерт в отдел „Инвестиции и строителство“, инж. Надежда Стоянова – главен експерт в отдел „Инвестиции и строителство“,  Лидия Кирилова – главен експерт в отдел „Управление на собствеността“; Анжела Цветанова - старши експерт - юрисконсулт в отдел „Управление на собствеността“, Надежда Петрова - старши експерт - икономист в отдел „Управление на собствеността“ и Красимира Василева - началник отдел „Правно обслужване и нормативна дейност“, дирекция „Правна“ в АВСС.

-	Управление на собствеността:

1.ОТНОСНО: Проект за преразпределение ползването на помещенията в Съдебната палата на Окръжен съд – Кърджали, бул. „Беломорски“ № 48.
Приложение: Доклад от Иванка Христова – началник отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклада на Иванка Христова – началник отдел „Управление на собствеността“, дирекция „Управление на собствеността на съдебната власт.

1.2. ПРЕДЛАГА на Пленума на Висшия съдебен съвет следния проект на решение:

На основание чл. 388, ал. 1, предложение първо от Закона за съдебната власт, във връзка с писмо с рег. № 10258/16.08.2019г. от и.ф. председател на Окръжен съд – Кърджали, с което се предоставя цялостно разпределение на ползването на помещенията в Съдебната палата в гр. Кърджали, бул. „Беломорски“ № 38, съгласувано от и.ф. председател на Окръжен съд – Кърджали, председателя на Районен съд – Кърджали, началника на ОЗ „Охрана“, регионалния директор на дирекция Пловдив – Агенция по вписванията и директора на Информационно обслужване – клон Кърджали,

I. РАЗПРЕДЕЛЯ ползването на помещенията в сградата на Съдебната палата, гр. Кърджали, бул. „Беломорски“ № 48, както следва:

На Окръжен съд – Кърджали:
Приземен етаж:
1.	Котелно помещение
2.	Гараж

Втори етаж – северно крило:
1.	Стая № 40 – съдебна зала № 2
Трети етаж:
1. Стая № 27 – съдебно деловодство
2. Стая № 28 – окръжни съдии
3. Стая № 29 – окръжни съдии
4. Стая № 30 – окръжни съдии
5. Стая № 31 – окръжни съдии
6. Стая № 32 – окръжни съдии
7. Стая № 33 – заместник – председател
8. Стая № 34 – заместник – председател
9. Стая № 35 – административен секретар
10. Стая № 36 – председател 
11. Стая № 37 – регистратура за класифицирана информация
12. Стая № 38 – призовкари
13. Стая № 39 – съдебна зала № 1
14. Помещение за веществени доказателства
15. Помещение за ксерокопиране

Четвърти етаж:
1.	Стая № 41 – архивно хранилище
2.	Стая № 42 – служба архив и фирмено отделение
3.	Стая № 46 – системен администратор
4.	Стая № 47 – съдебни секретари
5.	Стая № 48 – съдебни секретари
6.	Стая № 49 – главен счетоводител
7.	Стая № 50 – съдебен администратор
8.	Стая № 51 – младши съдия
9. Стая № 44 – ИС „Делфи“

На Районен съд – Кърджали:
Приземен етаж:
1.	Гараж

Първи етаж – източно крило:
1.	Стая № 2 – гражданско деловодство
2.	Стая № 5 – наказателно деловодство
3.	Стая № 6 – съдебна зала № 2
4.	Стая № 7 – съдебен администратор
5.	Стая № 8 – системен администратор
6.	Стая № 9 – призовкари
7.	Помещение – склад за веществени доказателства
8.	Регистратура за КИ

Първи етаж – северно крило:
1.	Стая № 10 – бюро съдимост
2.	Стая № 11 – регистратура
3.	Стая № 12 – съдебно – изпълнителна служба
4.	Стая № 13 – държавни съдебни изпълнители
5.	Стая № 14 – съдебна зала № 1
6.	Помещение – бивша ОДЧ

Втори етаж – източно крило:
1.	Стая № 15 – съдебни секретари
2.	Стая № 16 – съдебни секретари
3.	Стая № 17 – архив
4.	Стая № 18 – съдебни секретари
5.	Стая № 19 – районни съдии
6.	Стая № 20 – районни съдии
7.	Стая № 21 – районни съдии
8.	Стая № 22 – заместник - председател
9.	Стая № 23 – административен секретар
10.	Стая № 24 – председател
11.	Стая № 25 – счетоводство
12.	 Стая № 26 – съдебна зала № 3
13.	Помещение за ксерокопиране

За изпълнение на функциите на Агенция по вписванията ще се ползват:
Първи етаж – източно крило:
1.	Стая № 3 – съдии по вписванията
2.	Стая № 4 – служба по вписванията

Първи етаж – северно крило:
1.	Помещение – архив

Четвърти етаж:
1.	Стая № 41А – архив /стълбищна площадка/
2.	Стая № 43 – търговски регистър и регистър булстат

За изпълнение на функциите на Областно звено „Охрана“ – Кърджали ще се ползват:
Първи етаж – източно крило:
1.	Стая № 1 – помещение /бивш банков офис/ - за ОДЧ
2.	Помещение за конвоирани лица

Първи етаж – северно крило:
1.	Обособено подстълбищно помещение

Четвърти етаж:
1.	Стая № 52 
2.	Стая № 53
3.	Фоайе пред стаи с №№ 52 и 53
4.	Стая № 54

За общо ползване от Окръжен съд – Кърджали и Областно звено „Охрана“: 
Четвърти етаж:
1.	Стая № 45 – сървърно помещение

	II. Изпраща решението по т. I  на административния ръководител на Окръжен съд – Кърджали, за сведение и изпълнение.

1.3. ВНАСЯ предложението като редовна точка в следващо редовно заседание на Пленума на Висшия съдебен съвет.

2.ОТНОСНО: Проект на решение по писмо от административния ръководител на Административен съд – Пазарджик за сключване на договор за наем с „Информационни системи“ АД за 1 бр. помещение.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ДАВА съгласие за сключване на договор за наем между „Информационно обслужване“ АД и ВСС за 1 бр. помещение, представляващо офис № 404 с площ 19 кв.м. на четвърти етаж в административна сграда, находяща се в гр. Пазарджик, ул. „Константин Величков“ № 20, за срок от 3 /години/, считано от 01.01.2020 г., за нуждите на Административен съд гр. Пазарджик, при месечна наемна цена в размер на  60 лв. /шестдесет лева/ с вкл. ДДС.

2.2. ПРЕДЛАГА на Пленума на Висшия съдебен съвет да вземе следното решение:

УПЪЛНОМОЩАВА представляващия Висшия съдебен съвет да подпише договор с „Информационно обслужване“ АД за 1 бр. помещение, представляващо офис № 404 с площ 19 кв.м. на четвърти етаж в административна сграда, находяща се в гр. Пазарджик, ул. „Константин Величков“ № 20, за срок от 3 /години/, считано от 01.01.2020 г., за нуждите на Административен съд гр. Пазарджик, при месечна наемна цена в размер на             60 лв. /шестдесет лева/ с вкл. ДДС. 

2.3. ВНАСЯ предложението като допълнителна точка в редовното заседание на Пленума на Висшия съдебен съвет, насрочено за 12.12.2019 г.

3.ОТНОСНО: Извлечение от решение на Комисия „Бюджет и финанси“ към ПВСС от протокол № 49/20.11.2019 г., т. 10.

Приложение: Доклад от Лидия Кирилова – главен експерт в отдел „Управление на собствеността“, дирекция „УССВ“ и Стоянка Георгиева – главен експерт в отдел „Инвестиции и строителство“.

При разглеждането на т. 3 присъства г-жа Светла Дерменджиева – председател на Камарата на независимите оценители в България, поканена с писмо изх. № ВСС-15038/10.12.2019 г. за заседанието на Комисията. Същата изрази становището си по отношение на поставените въпроси за счетоводното завеждане на движимото имущество по с/ка 2049 „Други машини, съоръжения и оборудване“ и прехвърлянето им по баланса на съответните органи на съдебната власт.

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ОТЛАГА вземането на решение по т. 3 от настоящия дневен ред за следващо заседание на Комисията.
3.2. ВЪЗЛАГА на дирекция „Управление на собствеността на съдебната власт“ да изготви проект на решение ведно с доклад по поставения проблем.

4.ОТНОСНО: Решение на ЖК към ВСС за поименно настаняване на кандидат в жилище от ведомствения жилищен фонд на ВСС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРЕДЛАГА на Пленума на Висш съдебен съвет да вземе следното решение:

1.1. На основание чл. 25, ал. 1 и ал. 4 и чл. 25а от Правилника за прилагане на Закона за държавната собственост, чл. 5, т. 1, чл. 25, ал. 2 във връзка с ал. 1, б. „a“ и предвид чл. 31, ал. 2 от Правилата за отдаване под наем на недвижими имоти – частна държавна собственост, предоставени в управление на Висш съдебен съвет за жилищни нужди, приети с решение на Пленума на ВСС по протокол № 19/05.07.2018 г. (Правилата), заявление рег. № ВСС-12881/02.12.2019 г., решение по т.1.1., раздел III от протокол № 8/ 09.12.2019 г. на постоянно действащата жилищна комисия към ПВСС и оценителен протокол по чл. 30, ал. 2 от Правилата, 
НАСТАНЯВА …………………………, подала заявление рег. № ВСС-12881/02.12.2019 г., картотекирана ІV група, заедно с двучленното й семейство, в недвижим имот – частна държавна собственост, предоставен за управление на Висш съдебен съвет за жилищни нужди, представляващ ведомствено жилище - ателие № 37, намиращо се в гр. София, р-н Триадица, м-ст „Манастирски ливади – изток“, кв. 6а, ж.к. „Манастирски ливади-Б“ № 61, секция „А+Б“, вход „Б“ мансарден и подпокривен етажи, на две нива с разгъната застроена площ общо за двете нива от 132,87 кв.м, от които първо ниво, разположено на мансардния етаж, на кота +16,72 м, състоящо се от антре, дневна-столова с кухненски бокс, тоалетна и тераса, второ ниво, разположено на подпокривен етаж на кота +19,34 м, състоящо се от две спални, баня с тоалетна, заедно с прилежащото му мазе № 27, находящо се в подземния етаж на кота -2,95 кв.м с площ от 3,40 кв.м, заедно с припадащите му се 0,942% ид.части от общите части на сградата или 23,67 кв.м, както и заедно със съответното право на строеж върху имота
1.2. Ведомственото жилище да се предостави под наем при месечна наемна цена в размер на 192,81 лв. (сто деветдесет и два лева и осемдесет и една стотинки) без включен ДДС.
	
4.2. ВНАСЯ предложението като допълнителна точка в редовното  заседание на Пленума на Висшия съдебен съвет, насрочено за 12.12.2019 г.

4.3. При публикуване на протокола на Интернет страницата на ВСС да се заличат личните данни на заявителя.

5.ОТНОСНО: Изменение на решение по т. 39 от протокол № 16/25.05.2017 г. на ПВСС, изменено и допълнено с решения по т. 86 от протокол № 21/19.07.2018 г. по т. 71 от протокол № 28/21.11.2019 г. и по т. 59 от протокол № 29/ 05.2019 г. на Пленума на ВСС.
Приложение: Доклад от Анжела Цветанова - старши експерт - юрисконсулт в отдел   „Управление на собствеността“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада от Анжела Цветанова – старши експерт-юрисконсулт в отдел „Управление на собствеността“, дирекция „Управление на собствеността на съдебната власт“.

5.2. ПРЕДЛАГА на Пленума на Висшия съдебен съвет да вземе следното решение, 

На основание чл. 387 и чл. 388, ал. 1 от Закона за съдебната власт, във връзка с чл. 2 от Правилата за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди:

5.2.1. ОТМЕНЯ решението си по т. 39 от протокол № 16/25.05.2017 г. на ПВСС, изменено и допълнено с решения на ПВСС по т. 86 от протокол № 21/19.07.2018 г., по т. 71 от протокол № 28/21.11.2019 г. и по т. 59 от протокол № 29/05.12.2019 г. , в раздел І, т. 12. „На прокуратурата на Република България: - апартамент № 68, намиращ се в гр. София, ж.к. „Овча купел“, ул. „Букет“ № 56, бл. 6, вх. А, ет. 17“. 

Мотиви: Поради липса на заявен интерес от магистрати и служители е с отпаднала необходимост за Прокуратурата на Република България, съгласно писмо рег. № ВСС-13428/07.11.2019 г.

5.2.2. ИЗМЕНЯ И ДОПЪЛВА решението по т. 39 от протокол № 16/ 25.05.2017 г. на ПВСС, изменено и допълнено с решения на ПВСС по т. 86 от протокол № 21/19.07.2018 г., по т. 71 от протокол № 28/21.11.2019 г. и по т. 59 от протокол № 29/05.12.2019 г., със следния текст: „IV. Разпределя ползването на предоставения за управление на Висш съдебен съвет, недвижим имот – частна държавна собственост, представляващ ведомствено жилище на Националния институт на правосъдието за жилищни нужди на постоянните преподаватели в НИП, а именно. 
- апартамент № 68, намиращ се в гр. София, ж.к. „Овча купел“, ул. „Букет“ № 56, бл. 6, вх. А, ет. 17.“

Мотиви: Писмо рег. № ВСС-14972/09.12.2019 г. от директора на Националния институт на правосъдието, заявление за настаняване във ведомствено жилище рег. № ВСС-14976/09.12.2019 г. и писмо рег. № ВСС-14976/09.12.2019 г. за избор на жилище от постоянен преподавател в НИП.

5.2.3. ИЗПРАЩА решението по т. 5.2.1. на главния прокурор на Република България, на разпореждане.

5.2.4. ИЗПРАЩА решението по т. 5.2.2. на директора на Националния институт на правосъдието за сведение и изпълнение, ведно с копия от съхраняваната в дирекция „Управление на собствеността на съдебната власт“ документация за ведомственото жилище.

5.3. ВНАСЯ предложението като допълнителна точка в редовното  заседание на Пленума на Висшия съдебен съвет, насрочено за 12.12.2019 г.

6.ОТНОСНО: Упълномощаване на г-н Боян Магдалинчев – представляващ висшия съдебен съвет, да преупълномощи административния ръководител на Районен съд – Ардино във връзка с участие по проект „Красива България“ към министерство на труда и социалната политика, по мярка М01 „Подобряване на обществената среда в населените места“, за саниране на сградата в гр. Ардино, ул. „Републиканска“ № 2, предоставена за нуждите на Районен съд и Районна прокуратура – Ардино. /Отложено, съгласно решение на КУС по протокол № 36/04.12.2019 г., т. Р-2./.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада на Надя Горгорова – мл. експерт икономист към дирекция УССВ.
6.2. ПРЕДЛАГА на Пленума на Висшия съдебен съвет да вземе следното решение:
6.2.1 ДАВА СЪГЛАСИЕ  Висшия съдебен съвет, да кандидатства в качеството му на принципал по проект "Красива България" към Министерство на труда и социалната политика, по мярка М01 "Подобряване на обществената среда в населените места", за саниране на сграда предоставена за нуждите на Районен съд гр. Ардино, с адрес  гр. Ардино, ул. „Републиканска“ № 2.

6.2.2  УПЪЛНОМОЩАВА представляващия Висшия съдебен съвет, във връзка с участие по проект "Красива България" към Министерство на труда и социалната политика, по мярка М01 "Подобряване на обществената среда в населените места", за саниране на сградата  в гр. Ардино, ул. „Републиканска“ № 2, предоставена за нуждите на Районен съд – Ардино, с право да преупълномощи административния ръководител на Районен съд - Ардино.

6.3. ВНАСЯ предложението като допълнителна точка в редовното  заседание на Пленума на Висшия съдебен съвет, насрочено за 12.12.2019 г.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ